মহানবি হযরত মুহাম্মদ (সাঃ) নবুয়ত লাভের পর মক্কায় ইসলাম ধর্ম প্রচার শুরু করেন। ইসলাম প্রচারের কারণে কুরাইশরা মহানবি (সাঃ) ও তাঁর সাহাবাদের (রাঃ) উপর নির্মম অত্যাচার ও নির্যাতন চালায়। নির্যাতনের পরও মহানবি (সাঃ) দ্বীনের দাওয়াত চালিয়ে যেতে থাকলে কুরাইশরা এক পর্যায়ে মহানবি (সাঃ) কে হত্যা করার পরিকল্পনা গ্রহণ করে। এমতাবস্থায় আল্লাহর আদেশক্রমে মহানবি (সাঃ) হযরত আবু বকর সিদ্দিক (রাঃ) কে সাথে নিয়ে ইসলামের শক্রদের চোখ ফাঁকি দিয়ে ৬২২ খ্রিস্টাব্দের ২২ শে সেপ্টেম্বর মাতৃভূমি মক্কা ত্যাগ করে মদিনায় হিজরত করেন।